Miss World 1968

vAng Miss World 1968 ay ang ika-18 na edisyon ng Miss World pageant na ginanap sa Lyceum Ballroom sa Londres, Reyno Unido noong 14 Nobyembre 1968. Ito ang huling edisyon na naganap ang kompetisyon sa Lyceum Ballroom.

Pagkatapos ng kompetisyon, kinoronahan ni Madeleine Hartog-Bel ng Peru si Penelope Plummer ng Australya bilang Miss World 1968. Ito ang kauna-unahang tagumpay ng Australya sa kasaysayan ng kompetisyon. Nagtapos bilang first runner-up si Kathleen Winstanley ng Reyno Unido, habang nagtapos bilang second runner-up si Miri Zamir ng Israel.

Mga kandidata mula sa limampu't-talong bansa at teritoryo ang lumahok sa kompetisyong ito. Pinangunahan ni Michael Aspel ang kompetisyon.

 Kasaysayan 

 Pagpili ng mga kalahok 
Ang mga kalahok mula sa limampu't-tatlong mga bansa at teritoryo ay napili upang lumahok sa kompetisyon. Dalawang kandidata ang nailuklok upang kumatawan sa kanilang mga bansa/teritoryo matapos maging runner-up sa kanilang pambansang kompetisyon, o napili sa isang casting process, at dalawang kandidata ang nailuklok matapos bumitiw ang orihinal na kalahok.

 Mga pagbabago sa mga patakaran 
Muling pinayagan ang mga ina na sumali sa Miss World sa edisyong ito, bagay na huling pinayagan noong 1951. Dahil sa pagbabago ng patakarang ito sa Miss World, pinayagan si Miss International Bahamas 1968 Rose Helena Simms-Dauchot na lumahok sa edisyong ito bagama't ito ay kasal na at may isang anak.

 Mga pagpalit 
Bagama't inanunsyo na ang kandidata ng Pransiya sa edisyong ito ay si Mademoiselle France 1968 Maryvonne Lachaze, siya ay biglaang pinalitan ng first runner-up ng Miss Cinemonde na si Nelly Gallerne dahil sa hindi isiniwalat na dahilan. Iniluklok ang first runner-up ng Miss Luxembourg 1968 na si Irene Siedler na lumahok sa edisyong ito matapos bumitiw sa kompetisyon ang orihinal na nagwagi na si Lucienne Micheline Krier dahil sa hindi isiniwalat na dahilan.

 Mga unang pagsali, pagbalik, at pag-urong 
Lumahok sa unang pagkakataon ang bansang Taylandiya. Bumalik sa edisyong ito ang bansang Nikaragwa na huling sumali noong 1964, Kolombya at Liberya na huling sumali noong 1965, at Bahamas at Indiya na huling sumali noong 1966.

Hindi sumali sa edisyong ito ang mga bansang Czechoslovakia, Gambya, Honduras, Lupangyelo, Libano, Panama, Portugal, at Tansaniya sa edisyong ito. Hindi sumali si Jarmila Teplanová ng Czechoslovakia bunsod ng paglusob ng Unyong Sobyetiko, Polonya, Bulgarya, at Unggarya sa Czechoslovakia noong 20 Agosto 1968. Hindi sumali sina Lillian Carol Heyer ng Honduras at Helga Jonsdóttir ng Lupangyelo dahil sa hindi isiniwalat na dahilan. Nadiskwalipikado si Lili Bissar ng Libano matapos matuklasan na siya ay labinlimang-taong gulang pa lamang. Bagama't hindi na kasali sa kompetisyon, pinayagan pa rin si Bissar na lumitaw sa parade of nations. Hindi pinahintuluang sumali sa Miss World si Zena Suleiman ng Pamahalaan ng Tansaniya dahil hindi ito naaangkop diumano sa kanilang kultura.

Dapat sanang sasali sa edisyong ito si Maria Amparo Rodrigo Lorenzo ng Espanya, na siyang tumungo na sa Londres para lumahok sa Miss World. Gayunpaman, tulad ng kanyang mga hinalinhan, kaagad na bumitiw si Rodrigo sa kompetisyon dahil tutol ito sa paglahok ni Sandra Sanguinetti ng Hibraltar. Matapos ang kanyang pagbitiw sa kompetisyon, kaagad na tumakas sa hotel ng mga kandidata si Lorenzo upang tumungo sa hotel kung nasaan pansamantalang naninirahan ang kanyang siyamnapu't-dalawang kamag-anak.

 Mga resulta 

 Mga pagkakalagay 
Paglalagay Contestant Miss World 1968  Australya – Penelope Plummer 1st runner-up  Reyno Unido – Kathleen Winstanley 2nd runner-up  Israel – Miri Zamir 3rd runner-up  Kolombya – Beatriz Sierra González 4th runner-up  Pilipinas – Arene Cecilia Amabuyok Top 7  – Adrienne Harris
  Nikaragwa– Margine Davidson Top 15  Alemanya – Margot Schmalzriedt
  Arhentina – Viviana Roldán
  Austrya – Brigitte Krüger
  Irlanda – June MacMahon
  Pransiya – Nelly Gallerne
  Suwesya – Gunilla Friden
  Taylandiya – Pinnarut Tananchai
  Yugoslavia – Ivona Puhlera

 Kompetisyon 

 Pormat ng kompetisyon 
Tulad noong 1961, labinlimang semi-finalist ang napili sa pamamagitan ng paunang kompetisyon na ginanap sa araw ng pinal na kompetisyon na binubuo ng swimsuit at evening gown competition. Lumahok sa swimsuit competition at evening gown competition ang mga labinlimang semi-finalist, at kalaunan ay napili ang pitong pinalista na sumabak sa final interview.

 Komite sa pagpili 

 Lady Elizabeth Anson, CVO
 Stanley Baker – Ingles na aktor
 Reita Faria – Miss World 1966 mula sa Indiya
 Peter Dimmock – Isang executive mula sa BBC
 Graham Hill – Ingles na nagwagi sa Formula One
 John Hore – Ingles na manlalaro ng putbol
 Istvan Kertesz – Unggarong konduktor
 Anthony Seth – High Commissioner ng Gana sa Reyno Unido
 Richard Todd – Irlandes na aktor

 Mga kandidata 
Limampu't-tatlong kandidata ang lumahok para sa titulo.
Bansa/TeritoryoKandidataEdadBayan AlemanyaMargot Schmalzriedt22Stuttgart ArhentinaViviana Roldán25Esperanza AustralyaPenelope Plummer18Sydney AustryaBrigitte Krüger24Viena Bagong SilandiyaChristine Antunovic18Auckland BahamasRose Helena Simms-Dauchot25Nassau BelhikaSonja Doumen20Dilsen-Stokkem BeneswelaCherry Núñez18Caracas BrasilÂngela Stecca18Minas Gerais CeylonNilanthi Wijesinghe22Colombo DinamarkaYet Schaufuss–Copenhague EkwadorMarcia Virginia Ramos20Guayaquil Estados UnidosJohnine Avery22Olympia GanaLovell Wordie19Accra GresyaLia Malta21AtenasAdrienne Harris20Georgetown HamaykaKarlene Waddell18Kingston HaponRyoko Miyoshi20Hokkaidō HibraltarSandra Sanguinetti18Hibraltar IndiyaJane Coelho24New Delhi IrlandaJune MacMahon24Dublin IsraelMiri Zamir18Haifa ItalyaMaria Pia Giamporcaro18Palermo KanadaNancy Wilson19ChathamJosephine Moikobu23Nairobi KolombyaBeatriz Sierra González20Cartagena Kosta RikaPatricia Diers23San José LiberyaWilhelmina Nadieh Brownell–Monrovia LuksemburgoIrene Siedler18Esch-sur-AlzetteUrsulina Grech17Gozo MaruekosZakia Chamouch17Casablanca MehikoAna María Magaña17Lungsod ng Mehiko NiheryaFoluke Ogundipe21Lagos NikaragwaMargine Davidson20Matagalpa NoruwegaHedda Lie21Stokke OlandaAlida Grootenboer20AmersfoortAna Rosa Berninzon18Lima PilipinasArene Cecilia Amabuyok17Makati PinlandiyaLeena Sipilä24Helsinki PransiyaNelly Gallerne22Paris Republikang DominikanoIngrid García17Santo Domingo Reyno UnidoKathleen Winstanley22Wigan SuwesyaGunilla Friden19Estokolmo SuwisaJeanette Biffiger19Zürich TaylandiyaPinnarut Tananchai19Chiang Mai Timog AprikaMitsianna Stander19Johannesburg Timog KoreaLee Ji-eun21Daegu TsileCarmen Smith–Santiago TsipreDiana Dimitropoulou19Nicosia TunisyaZohra Boufaden20Tunis TurkiyaMine Kurkcuoglu17Istanbul UgandaJoy Lehai22Kampala YugoslaviaIvona Puhlera17Dubrovnik

  Mga tala 

 Mga sanggunian 

 Panlabas na kawing 

 Opisyal na website

Kategorya:Miss World